"ኣብ ውሽጢ ኤርትራ ከነመኽንየሉ እንኽእል ጸገማት ነይሩ እዩ፤ ስደት ምስ ወጻእና እውን እቲ ምምኽናይ ምሳና እዩ ዝጉዓዝ ዘሎ" ዝብል ተመስገን ነቲ ኣብ ስደት ዘሎ ናጽነት ተጠቒምና ካብቲ ናይ ውሽጢ ዓዲ ዝሓይሽ ስራሕ ክንሰርሕ ኣይከኣልናን ዝብል እምነት ኣለዎ። ዕድል ትምህርቲ ዘይምህላዉ ሓደ ኮይኑ፡ ናይ ውልቃዊ ጻዕሪ'ውን ከም ዘየለ ዝሕብር ተመስገን፡ "ጥዑይ ዛንታከ ይመጽእ ኣሎ ድዩ እንድሕር ኢልና ወሑድ ኣይስኣንን ይኸውን፤ እቲ ሓፈሻዊ መልሲ ግን የለን እዩ" ይብል። "ሓደ ናይ ሓባር ጸገም ኣለና፡ ህዝቢ ኤርትራ ሓርነቱ ተኸሊኡ ኣሎ፡ እዚ ናይ ቀዳምነት ናይ ቀዳምነት እዩ፡ ስነ ጥበባዊ ኣብዚ ታሪኽ እዚ ናቱ ኣሰር ክገድፍ ኣለዎ" ብምባል ኸኣ ውልቃዊ ሓሳቡ የካፍል። ኣብ ዩትዩብ ዘለካ ርኢቶ?
